BOODOLAND  रादाब: मुसलपुर, 11 आगष्ट: एनडिएफबिनि गाहाइ दैदेनगिरि आरो आफादगिरि रन्जन दैमारिया जेबथेसालियाव थानो गोनां जानायखौ लानानै उदां खालामनो नांगौनि दाबिजों गोख्रों सोमावसारदों बाक्सानि बरमायाव । फैगौ 15 आगष्टनि सिगांआवनो रन्जन दैमारिखौ जोबथेसालिनिफ्राय उदां खालामाबा थाथ’नाय गैयि सोमावसारनाय हाबाफारि लागोन होनना हमखि होदों खुंथाइ गोहोनि सोरखारखौ । बिटिआर गोरोबथानि रादायजों रन्जन दैमारिखौ जेलनिफ्राय उदां खालामनो नांगौ होनना बाक्सा जिल्लानि बारग’ एनडिएफबि मावथिफोरा  बरमायाव गोख्रों सोमावसारो । बाक्सा जिल्लानि बारग’ एनडिएफबि मावथिफोरा आखाइयाव बेनार, प्ले कार्द, बायदि लानानै रन्जन दैमारिखौ उदां खालाम, बिटिआर गोरोबथानि रादायफोरखौ थाबैनो मावफुं, एनडिएफबिफोरखौ सोरखारि साख्रिआव थाबैनो थिसन बायदि दाबिखौ लानानै बार अख्रां गोमसार होदों ।